Flavell Te Ururoa: General Debate 
Text is incorporated into the Bound Volume 
Flavell Te Ururoa: General Debate 
[Sitting date: 04 April 2012. Volume:679;Page:1652. Text is incorporated into the Bound Volume.] 
TE URUROA FLAVELL (Maori Party—Waiariki) 
: 
 Tena koe Mr Speaker kia ora tatau katoa. Me huri atu te ahuatanga o a tatau korero ki te hunga mate me pera rawa taku korero i te mea e aroha atu ana i tenei ahiahi. Kaore tetahi paku korero i puta mai mo te ahuatanga o te hoia ko Tumataenga i mate i tawahi i Afghanistan. Kaore he paku korero mo tera ahakoa kua ea tera i haere mo te honore me te kororia o te motu ki tawahi engari i mate atu i tawahi. No reira maku tonu enei korero e wawahi na runga i te poroporoaki ki a Corporal Douglas Hughes. He tamariki tonu e aroha atu ana ki a ia. Waru tau i roto i a Tumatauenga ko ia tera kua riro. Ahakoa kaore i te tino mohiotia i ahatia i tona mutunga mai ko ia tera i haere i raro i te ahuatanga o ratou ara nga tohu o Tumatauenga me tuku i nga poroporoaki ki a ia. Ko ia tera i roto i te New Zealand provisional reconstruction team e aroha atu ana ki a a ia tona whanau tona iwi to hapu e tama e moe e moe e moe.  
Kia huri ano hoki me tera i roto i te ahuatanga o te Hahi Mihinare ko te Venerable Dr Hone Kaa ko ia tera i tapukengia inanahi nei i tona urupa o Okaroro i roto i Te Tai Rawhiti. I etahi wa kua puta te korero mo era momo tangata i roto o Ngati Porou ko te ingoa e korerohia ana e au ko tenei mea ko te tipua. Na koia te korero e mohio nei au mo Ta Apirana mo Te Moana-nui-a-Kiwa Ngarimu. Na i puta tera momo whakamarama mo te Hone Kaa he tipua. He aha te tipua? E ara ano tera momo he nanakia he momo tata atua he momo wairua ina ke te mana o tera momo ahuatanga a ko Hone Kaa tera. E korero ana au mo Hone Kaa i te mea ehara i te mea he minita anake engari ko ia tera i whakanui ko tenei mea i whakaatu nei ko tenei mea ko te patu i te tamariki. Nana tonu tera take i kokiri ki mua i te aroaro o te motu i nga tau tata kua hipa.  
Timata mai ai tana matauranga i roto i a ia ano o roto o Rangitukia kia haere ki te kura o Tipene matou ko te honore Shane Jones Hone Harawira matou i haere ki tera kura a ka puta i reira ka haere ki te kimi matauranga a i puta a-minita mai i tana whainga i te matauranga i te Harvard University. I haere ia ki Taupo ki Porangahau ka mutu eka atu ki roto o Tamaki-makau-rau ko tona ingoa e mohiotia ana whanuitia ana i roto o Tamaki-makau-rau. Ko tana mahi e ai ki ta wetahi ko tana tino karanga he whakaohoho tangata whakakorikori i te hapori otira i te ao kaua ko Aotearoa nei engari ko te ao ki nga take nui penei i nga mahi mo nga iwi taketake ka mutu mo nga mea patu tangata. Ko ia tera i whakaako i etahi o nga minita hou ki roto i tera ahuatanga ka mutu he minita o roto o Kuini Wikitoria te wa i a ia a i haere ia ano hoki ki Tipene. I tana hikoi whakamutunga ki roto o Rangitukia i eke atu ki Whakatane ko te toru rau tangata o Tipene o Wikitoria o tera hapori i tae ki Whakatane ki reira poroporoaki i a ia.  
Ka mutu me penei rawa te korero katahi te tangata mo te korero kare i ko atu kare i ko mai mena e tu ia i tana atamira i te whare karakia a ko ia tera he nanakia koina te ahuatanga o tera tangata mo te korero he nanakia he tipua. Ka mutu kare i mutu tana aki i nga ahuatanga katoa e pa ana ki te tamariki ka mutu nana tonu i kokiri te take Maori Child Abuse Summit. He hiahia nona ki te whakakao mai i nga Maori ki te korero i te ahutanga o te patu tamariki huri noa te motu. No na tata nei ko ia tera i eke atu ki te Koti Teitei ki te tautoko i te Tokowha o Te Urewera na runga i te aha? Na runga i te ngakau nui ki tera o nga kaupapa ki te tautoko i a ratau.  
Ka mutu ko tana waihotanga mai ko tana hoa rangatira ko Jane me wana tamariki ko Nepia raua ko Hirini. Ko Hirini te mea ka whai i ona tapuwae nga tapuwai o tona papa ka whai atu i te ahuatanga o te minitatanga. Ka mutu ko taku ko te ki atu e koro Hone Kaa whakangaro atu ra moe mai i roto i te ahuatanga o nga matua o nga tupuna. Kua tutuki kua pai te wahi ki a koe. E moe e moe e moe. 
[ 
Thank you Mr Speaker and greetings to us all. I change the tenor of our speeches by addressing those who have passed away because my sympathy is with them this afternoon. No mention has been made about the circumstances relating to the Defence Force soldier who died overseas in Afghanistan. There were no details at all about that even though the ultimate sacrifice of serving overseas for the honour and glory of the country was fulfilled. The soldier died overseas. So I will make references to him in this farewell tribute to Corporal Douglas Hughes. He was still a young man and that saddens me. He served in the Defence Force for 8 years and now he is gone. Even though details about what actually happened are not really known at the end of it all he will be accorded a military burial like those who have gone before him with farewell tributes as well. He was part of the New Zealand provincial reconstruction team and my sympathy goes out to him his family his people and his subtribe. Young man rest rest and rest there.  
In matters pertaining to the Anglican Church I turn now to the Venerable Dr Hone Kaa who was buried yesterday at his Okaroro cemetery on the East Coast. There are times when certain Ngati Porou people are referred to as being supernatural; the word to me is tipua deity or demon-like. I know that Sir Apirana Ngata and Te Moana-nui-a-Kiwa Ngarimu were regarded as beings of this type in Ngati Porou. Hone Kaa was said to be that sort of person as well. What is a tipua? There are a number of explanations but broadly speaking it refers to a supernatural person a deity a spiritual person with enormous powers. And that summed up Hone Kaa. I refer to him because he was not just a church minister but was an advocate of preventing child abuse as well. He took that issue before the country in recent years.  
His education began within his local area of Rangitukia and then he went on to St Stephen’s with us and the Hon Shane Jones and Hone Harawira. We went to that school. His educational pursuits led him to a doctorate in ministry at Harvard University. He went to Taupo and Porangahau and eventually to Auckland where his name was highly recognised and known throughout. He was what some might call an activist and an advocate in the community and not just in New Zealand but globally on big issues relating to indigenous people and human violence. He trained some of the new ministers and was chaplain of Queen Victoria School during his time there and also at St Stephen’s. At Whakatane on his final journey back to Rangitukia 300 former pupils of St. Stephen’s and Queen Victoria School of that community were there to farewell him.  
It has to be said that there was no other like him to make a sermon. His directions from his own pulpit were legendary. He was a demon a deity. Furthermore his urgings against all forms of abuse against children were relentless. He convened the Maori Child Abuse Summit calling Maori together from across the country to discuss issues. Just recently he attended the High Court in support of the Urewera Four and on what grounds? He was committed to the cause and to supporting them. He leaves behind his wife Jane and his children Nepia and Hirini. The latter is likely to follow Hone’s footsteps into the ministry.  
My final word then is to merely say elder Hone Kaa disappear from us. Repose in the circumstances of the ancestors and forefathers. The place for you has been settled and that is fine. Rest there rest there rest there. 
]